|  |  |
| --- | --- |
| **Σχολή:ΣΕΥΠ** | **Πανεπιστημιούπολη *(1 )*** |
| **Τμήμα:ΦΥΣΙΚΟΘΕΡΑΠΕΙΑΣ** | **Ημερομηνία: 31/102/18** |
|  | **Τηλέφωνο:2105387476** |
|  | **E-mail: gpetta@uniwa.gr** |

**ΑΝΑΚΟΙΝΩΣΗ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ ΜΕΣΩ ΤΟΥ ΠΡΟΓΡΑΜΜΑΤΟΣ ΕΣΠΑ ΓΙΑ ΤΟ *χειμερινό* ΕΞΑΜΗΝΟ 2018**

Ενημερώνουμε τους φοιτητές του Τμήματος Φυσικοθεραπείας ότι για το *χειμερινό* εξάμηνο του 2018 υπάρχουν δέκα θέσεις πρακτικής άσκησης για τους φοιτητές που θα πάρουν πτυχίο ΤΕΙ μέσω της Πράξης «Πρακτική Άσκηση Τριτοβάθμιας Εκπαίδευσης του Πανεπιστημίου Δυτικής Αττικής», με πιθανότητα έναρξης πρακτικής άσκησης στις 1/12/2018 *(ή/και στις15/12/2018)*

Οι φοιτητές TEI που ενδιαφέρονται να πραγματοποιήσουν την πρακτική τους άσκηση μέσω ΕΣΠΑ, παρακαλούνται να καταθέσουν *στην Επιστημονικά Υπεύθυνη,* μέχρι και την Πέμπτη 15/11/2018 και ώρα 14.30,στο γραφείο των καθηγητών του τμήματος Φυσικοθεραπείας.

1. Αίτηση συμμετοχής
2. Αναλυτική Βαθμολογία
3. Θέμα και χώρος διεξαγωγής ερευνητικής πτυχιακής, σε περίπτωση που αιτούνται την σχετική μοριοδότηση
4. Έγγραφα που αποδεικνύουν κοινωνικά κριτήρια σε περίπτωση που αιτούνται επιπλέον μοριοδότηση

Η επιλογή των φοιτητών θα γίνει με τα εξής κριτήρια: Απόφαση Γενικής Συνέλευσης Τμήματος Φυσικοθεραπείας με αριθμό 9/22-05-2017):

**1.** Εάν οφείλονται μαθήματα ειδικότητας: Συντελεστής Βαρύτητας 40% (οι φοιτητές που δεν οφείλουν μαθήματα ειδικότητας πιστώνονται με 4 μόρια).

**2.** Ο μέσος όρος βαθμολογίας του φοιτητή, λαμβάνοντας υπόψη τον αριθμό των οφειλομένων μαθημάτων: Συντελεστής Βαρύτητας 30% (οι φοιτητές με μέσο όρο «άριστα» πιστώνονται με 3 μόρια, οι φοιτητές με «πολύ καλά» με 2 μόρια)

**3.** Στην ειδική περίπτωση που ένας φοιτητής εκπονεί εγκεκριμένη ερευνητική πτυχιακή εργασία και το απαιτούμενο δείγμα μπορεί να προέρχεται από συγκεκριμένο νοσοκομείο πρακτικής άσκησης, αυτός προηγείται έναντι των άλλων υποψηφίων για το νοσοκομείο αυτό: Συντελεστής Βαρύτητας 20% (2 μόρια).

Η μοριοδότηση των κοινωνικών κριτηρίων αποφασίζεται αρμοδίως από την Επιτροπή Πρακτικής Άσκησης (Συντελεστής Βαρύτητας 10%, 1 μόριο). Τα αποτελέσματα θα ανακοινωθούν την *Παρασκευή 16*/11/2018 στην ιστοσελίδα του Τμήματος *(http://www.uniwa.gr/category/news/announcements/)*

O φοιτητής, που επιθυμεί να υποβάλει ένσταση σχετικά με τα αποτελέσματα της αξιολόγησης, δικαιούται να προσφύγει εγγράφως *στην Επιστημονικά Υπεύθυνη* εντός *τριών* εργάσιμων ημερών από την κοινοποίηση των αποτελεσμάτων αξιολόγησης.

Η αποζημίωση των φοιτητών, ορίζεται στο ποσό των 280,00€/μήνα, συμπεριλαμβανομένης της ασφαλιστικής κάλυψης.

Οι Φορείς Υποδοχής Πρακτικής Άσκησης που επιθυμούν να απασχολήσουν φοιτητές για Πρακτική Άσκηση μέσω ΕΣΠΑ, οφείλουν υποχρεωτικά να εγγραφούν και να πιστοποιηθούν στο Πληροφοριακό σύστημα ΑΤΛΑΣ του Υ.Π.Ε.Θ. http://atlas.grnet.gr/ (Όσοι Φορείς έχουν ήδη πιστοποιηθεί στο σύστημα, δεν απαιτείται η ενέργεια αυτή). Απαραίτητη ενέργεια για όλους τους Φορείς Υποδοχής Πρακτικής Άσκησης είναι η δημιουργία κωδικού θέσης Πρακτικής Άσκησης και η δημοσίευσή της στο Πληροφοριακό Σύστημα ΑΤΛΑΣ.

**Η Επιστημονική Υπεύθυνη του Τμήματος**

**Γεωργία Πέττα**